
Ministru kabineta rīkojums Nr. 669
Rīgā 2024. gada 29. augustā (prot. Nr. 32 12. §)
Par apropriācijas palielināšanu
· 1. Pamatojoties uz likuma "Par valsts budžetu 2024. gadam un budžeta ietvaru 2024., 2025. un 2026. gadam" 80. pantu, atbalstīt apropriācijas palielināšanu Finanšu ministrijas budžeta apakšprogrammā 41.03.00 "Iemaksas starptautiskajās organizācijās" resursiem no dotācijas no vispārējiem ieņēmumiem 53 200 000 euro apmērā un atbilstoši paredzēt apropriāciju kategorijā "Akcijas un cita līdzdalība pašu kapitālā", lai apmaksātu Latvijas Republikas kvotas palielināšanu Starptautiskajā Valūtas fondā.
· 2. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas palielināšanu atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, palielināt apropriāciju.
· 3. Pilnvarot finanšu ministru Latvijas Republikas valdības vārdā parakstīt piekrišanas vēstuli Starptautiskajam Valūtas fondam par Latvijas Republikas kvotas palielināšanu atbilstoši Starptautiskā Valūtas fonda 16. vispārējam kvotu pārskatam.

